OpenLLM-France/wikimedia huggingface dataset:
# Juan Arza

Juan Arza Iñigo (Lizarra, 1923ko ekainaren 12a - Sevilla, 2011ko uztailaren 17a), futbolaren munduan Arza deitua, nafar futbolari profesionala eta entrenatzailea izan zen. Futbolari ibilbidearen gehiena Sevilla FCen egin zuen. Talde horretan 16 denboraldiz aritu zen, 1943-44tik 1958-59ra, ligako 349 partidu jokatu zituen eta 182 gol sartu. 1945-46ko Espainiako Liga, 1948ko Espainiako Kopa eta 1954-55 denboraldiko Pichichi saria irabazi zituen. Espainiako futbol selekzioan bi aldiz jokatu zuen.
Futbolari profesional izateari utzi ondoren Sevilla FC, Celta, Cádiz CF eta Deportivo de La Coruña taldeen entrenatzailea izan zen.
Juan Arza 1940ko eta 1950ko hamarkadetako Sevilla FCeko ikurra izan zen eta, askoren ustez, klub honen historiako jokalaririk hoberena. Hori dela eta 2009an Sevilla FCaren lehenbiziko Dorsal de Leyenda eman zitzaion.

## Erreferentziak

* ↑ BDFutbol: Juan Arza
* ↑ ABC: Una vida plagada de éxitos.

## Kanpo estekak

* (Gaztelaniaz) Sevillistas: Juan Arza, la historia interminable
* Datuak: Q978159
* Multimedia: Juan Arza / Q978159
# Juan Arratiakoa

Juan Arratiakoa XVI. mendeko itsas-gizon bilbotarra izan zen.
Fernando Magallaesen agindupean zeuden 234 itsas-gizonekin batera, Sevillan 1519ko abuztuaren 10ean munduari bira osoa eman zion lehenbiziko espedizioan parte hartu zuen. Juan Arratiakoa itsasmutil zebilen Victoria ontzian.
1521ean, Juan Sebastian Elkano Filipinetan buruzagi bihurtu zen eta beste 18 gizonekin (tartean Juan Arratiakoa) espedizioa bukatu zuen. 1522ko irailaren 6an Victoria ontzia Sanlúcar de Barramedara heldu zen.
Juan Zubileta barakaldarrarekin batera, itsasaldi osoan itsasontziz aldatu ez zen bakarra izan zen. Elkanok berak zenbait aldiz egin zuen.

## Erreferentziak

* ↑ Gorostidi Gelbenzu, Angel de. (1907). «Los euskaros en la primera vuelta al mundo» Euskal-Erria (57): 384..
* ↑ http://www.ezagutubarakaldo.net: Juan de Zubileta (Leyenda)
* Datuak: Q9016058
# Josu Silloniz

Josu Silloniz Aresti (Euba, 1978ko otsailaren 8a -) euskal txirrindulari ohia da, 2000 eta 2006 artean profesionala izan zena. Bere ibilbidean ez zuen garaipenik lortu. Aitor bere anaia txirrindularia ere bazen.

## Palmaresa

1998
* 2. Udaberri Sarian
1999
* Laukizko Udala Saria
* Circuito Montañéseko etapa 1
2004
* 3. Valentzia Sari Nagusian

## Emaitzak lasterketa nagusietan

| Lasterketa | 2000 | 2001 | 2002 | 2003 | 2004 | 2005 | 2006 |
| Italiako Giroa | - | - | - | - | - | - | - |
| Frantziako Tourra | - | - | - | - | - | - | - |
| Espainiako Vuelta | - | - | - | - | Err. | - | - |
| Txirrindularitzako Munduko Txapelketak | - | - | - | - | - | - | - |
-: Ez zuen parte hartu Err.: Erretiratu zen

## Taldeak

* Euskaltel-Euskadi (2000-2006)

## Erreferentziak

* ↑ Urtekaria

## Kanpo estekak

Josu Silloniz - ProCyclingStats
* Datuak: Q2804552
# Josu Pardo

Iosu Pardo Gurpegi (Andosilla, Nafarroa, 1960ko urtarrilaren 2a - Andosilla, Nafarroa 2023ko uztailaren 18a ) PSNko politikaria izan zen.
Nafarroako Kutxan lan egiten zuen. UGTko kidea da. Politikan, 1995ean hasi zen, PSNn sartuta. 1999 eta 2003 bitartean Andosillako zinegotzia izan zen. Hurrengo legegintzaldian, 2003-2007koan, Nafarroako Parlamentuan aritu zen.
Bi alaben aita eta ikasketetan ekonomista, "Relanzamiento del Socialismo Navarro" taldearen parte hartu zuen. Talde honek ez zuen ondo hartu Ferrazetik, hau da PSOEko Madrileko egoitzatik Nafarroako PSNri NaBairekin egin zuten paktuari zapuzteari.
Hortik sasoi batera PSOErekin zuen harremana moztu eta Nafarroako ATTAC eta Batzarreko kide egin zen.

## Erreferentziak

* ↑ https://www.diariodenavarra.es/noticias/navarra/2023/07/18/fallece-63-anos-el-exparlamentario-foral-iosu-pardo-576250-300.html
* Datuak: Q12260801
# Josu Sarriegi

Josu Sarriegi Zumarraga, Sarri (Lazkao, Gipuzkoa, 1979ko urtarrilaren 19a - ) euskal herritar futbolaria da, erdiko atzelari lanetan aritzen zen. Euskal Herriko futbol selekzioarekin hiru partida jokatu zituen, gol bat lortuz.

## Estatistikak

2015ko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Lazkao | DH | 1997/98 | - | - | - | - | - | - | - | - | - | - | - | - |
| Lazkao | Denera | Denera | - | - | - | - | - | - | - | - | - | - | - | - |
| Beasain | 2.B | 1998/99 | 28 | 0 | 4 | 0 | - | - | - | - | - | - | 32 | 0 |
| Beasain | Denera | Denera | 28 | 0 | 4 | 0 | - | - | - | - | - | - | 32 | 0 |
| Alaves Aficionados | 2.B | 1999/00 | 28 | 1 | - | - | - | - | - | - | - | - | 28 | 1 |
| Alaves Aficionados | 2.B | 2000/01 | 26 | 1 | - | - | - | - | - | - | - | - | 26 | 1 |
| Alaves Aficionados | 2.B | 2001/02 | 36 | 1 | - | - | - | - | - | - | - | - | 36 | 1 |
| Alaves Aficionados | Denera | Denera | 90 | 3 | - | - | - | - | - | - | - | - | 90 | 3 |
| Alaves | 1. | 2000/01 | 5 | 0 | 0 | 0 | - | - | 1 | 0 | - | - | 6 | 0 |
| Alaves | 1. | 2001/02 | 0 | 0 | 0 | 0 | - | - | 0 | 0 | - | - | 0 | 0 |
| Alaves | Denera | Denera | 5 | 0 | 0 | 0 | - | - | 1 | 0 | - | - | 6 | 0 |
| Eibar | 2. | 2002/03 | 26 | 1 | 2 | 0 | - | - | - | - | - | - | 28 | 1 |
| Eibar | Denera | Denera | 26 | 1 | 2 | 0 | - | - | - | - | - | - | 28 | 1 |
| Alaves Aficionados | 2.B | 2003/04 | 10 | 0 | - | - | - | - | - | - | - | - | 10 | 0 |
| Alaves Aficionados | Denera | Denera | 10 | 0 | - | - | - | - | - | - | - | - | 10 | 0 |
| Alaves | 2. | 2003/04 | 22 | 1 | 1 | 0 | - | - | - | - | - | - | 23 | 1 |
| Alaves | 2. | 2004/05 | 28 | 1 | 1 | 0 | - | - | - | - | - | - | 29 | 1 |
| Alaves | 1. | 2005/06 | 30 | 2 | 1 | 0 | - | - | - | - | - | - | 31 | 2 |
| Alaves | Denera | Denera | 80 | 4 | 3 | 0 | - | - | - | - | - | - | 83 | 4 |
| Athletic | 1. | 2006/07 | 36 | 0 | 2 | 0 | - | - | - | - | - | - | 38 | 0 |
| Athletic | Denera | Denera | 36 | 0 | 2 | 0 | - | - | - | - | - | - | 38 | 0 |
| Panathinaikos | 1. | 2007/08 | 25 | 1 | 2 | 0 | - | - | 3 | 0 | - | - | 30 | 1 |
| Panathinaikos | 1. | 2008/09 | 28 | 0 | 2 | 0 | 10 | 1 | - | - | - | - | 40 | 1 |
| Panathinaikos | 1. | 2009/10 | 21 | 0 | 3 | 0 | 3 | 1 | 9 | 0 | - | - | 36 | 1 |
| Panathinaikos | 1. | 2010/11 | 21 | 0 | 4 | 1 | 2 | 0 | - | - | - | - | 27 | 1 |
| Panathinaikos | 1. | 2011/12 | 23 | 2 | 0 | 0 | 2 | 0 | 0 | 0 | - | - | 25 | 2 |
| Panathinaikos | Denera | Denera | 118 | 3 | 11 | 1 | 17 | 2 | 12 | 0 | - | - | 158 | 6 |
| Ibilbide osoan | Ibilbide osoan | Ibilbide osoan | 393 | 11 | 22 | 1 | 17 | 2 | 13 | 0 | - | - | 445 | 14 |

## Kanpo estekak

* Fitxa - www.athletic-club.eus
* Datuak: Q704566
# Josu Ortuondo

Josu Ortuondo izan daiteke:
* Josu Ortuondo Larrea (1948-) politikari jeltzalea;
* Jesús María Sáenz Ortuondo (1951-) futbolaria ohi eta entrenatzailea.
# Josu Salbide

Josu Salbide musikari euskalduna da, alboka, txirula eta gaita-jolea.
Oskorriren taldekidea da.
# Josu Penades

Josu Penades Bilbao (Bermeo, Bizkaia, 1962ko apirilaren 16a) euskal idazlea eta bigarren hezkuntzako euskara eta literatura irakaslea da. Irakasletzako ikasketak eta Teologiako doktoretza egin ditu. Burlatako (Nafarroa) Askatasuna institutuan irakasten du gaur egun, eta lehenago Berako (Nafarroa) institutuan aritu zen.

## Lanak
### Nobela

* Hurrengo itsasgoren zain (2002, Ibaizabal)
* Etxea (2006, Alberdania)
* Jantzi beltz bi (2009, Alberdania)

### Saiakera

* Lauaxeta, historian hezurmamituriko sinesmena (1996, Deustuko Unibertsitatea)

### Haur eta gazte literatura

* Maritxu Anbotokoren ibilaldiak (1983, IKA)
* Iluntzero elkarrekin (2001, Ibaizabal)

## Kanpo estekak

* «Josu Penades» Literaturaren Zubitegia.
* «Penades, Josu» Alberdania argitaletxearen webgunea.
* «Josu Penades Bilbao», Euskal Idazleen Elkartearen webgunea.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12260800
# Josu Ortuondo Larrea

    Artikulu hau politikariari buruzkoa da; beste esanahietarako, ikus «Josu Ortuondo».
Josu Ortuondo Larrea (Deustu, Bilbo, 1948ko otsailaren 13a) Bilboko alkatea izan zen (1995-1999). EAJ alderdiaren politikari bizkaitarra da. Europako parlamentuan Europako parlamentaria 2010 arte izan zen.
Enpresa zientziak eta Enpresa zuzendaritza Deustun, EHUn eta Madrilgo Complutensen ikasi zituen. Lan ibilbidean, Bizkaiko Banku zaharrean hasi zen. Hori dela eta, EAJk alderdiko kontuak bere esku utzi zituen garai batean. 1987an, EITBren zuzendaria izan zen, Jose Maria Gorordoren ordez.
2011ko abenduaren 30ean Kutxa Bankeko kontseilari aukeratu zuten BBKren izenean.

## Ikus, gainera

* Bilboko alkateen zerrenda
* Datuak: Q1708843
# Juan Hernández Saravia

Juan Hernández Saravia (Ledesma, Salamanca, 1880ko uztailaren 24a - Mexiko Hiria, 1962ko maiatzaren 3a) militar espainiar ospetsua izan zen, Espainiako Gerra Zibilean parte hartu zuena, Armada Errepublikarreko postu garrantzitsuetan. Manuel Azañaren gertukoa, gerra-ministro ere izendatu zuten.
# Juan Iglesias Garrigos

Juan Iglesias Garrigos (Bilbo, Bizkaia, 1915 - Bilbo, Bizkaia, 2001) bizkaitar militante sozialista izan zen.

## Biografia

Espainiako Gerra Zibilean hiltzera kondenatu zuten, baina bizitza guztiko kartzela-zigorra ezarri zioten ondoren. 1938. urtean, Iruñeako San Kristobal espetxetik ihes egitea lortu zuen, eta beso bat galdu zuen ihesaldian.
UGT eta Alderdi Sozialista berregituratzen saiatu zen, baina Frantziara jo behar izan zuen 1947. urtean. Erbesteko Eusko Jaurlaritzako kontseilaria izan zen 1963tik aurrera. Bizkaira itzuli zen Franco hil ondoren. Euskal Kontseilu Nagusiko Lan kontseilaria (1978-1979) eta PSE-PSOE alderdiko lehendakaria izan zen 1977-1982 bitartean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260991
# Juan Ibáñez Lugea

Juan Ibáñez Lugea (Auritz, 1905eko martxoaren 10a - 1969) nafar militarra izan zen.

## Biografia

Auritzen jaio zen 1905eko martxoaren 10ean. Militar profesionala, infanteria armakoa zen. Afrikan egon zen 1927 eta 1931 artean, ondoren penintsulara itzuliz. 1936ko uztailean Bilbon zegoen, eta bertan harrapatu zuen Gerra Zibilak. Errepublikari leial, Legutioko guduan, zutabe baten aurrean joan zen Otxandiorantz, non larriki zauritu zuten. Ondoren, Bilboko Herri Gerra-Eskolako zuzendari izan zen, baita XIV. Gorputzeko buru moduan ere.
Iparraldeko frontea erori zenean, hegoaldera joan eta 1938ko apirilean, Extremaduran VIII. Gorputza zuzendu zuen.
Gerraren amaieran, Stanbrook itsasontzian erbesteratu zen, 1939ko martxoaren 28an Alacanteko portutik irten zena.

## Erreferentziak

* 1 2 García-Sanz 2001, 486 orr. .
* 1 2 Talón 1988, 902 orr. .
* ↑ Engel 1999, 185 orr. .
* ↑ Bouzekri 2012, 333 orr. .

## Bibliografia

* (Gaztelaniaz) Bouzekri, Nadia. (24 de octubre de 2012). Derrotados, desterrados e internados Españoles y catalanes en la Argelia colonial ¿La memoria olvidada o el miedo a la memoria? (1936-1962). Bartzelona: Bartzelonako Unibertsitate Autonomoa OCLC .970411680.
* Engel, Carlos. (1999). Historia de las Brigadas Mixtas del Ejército Popular de la República. Madril: Almena ISBN 84-922644-7-0..
* García-Sanz, Ángel. (2001). El exilio republicano navarro de 1939. Nafarroako Gobernua.
* Talón, Vicente. (1988). Memoria de la guerra de Euzkadi de 1936. III Bartzelona.
* Datuak: Q45257400
# Juan Hartmann

Johannes Franz Hartmann (Erfurt, 1865eko urtarrilak 11-Göttingen, 1936ko irailak 13), Argentinan Juan Hartmann bezala ezaguna, astronomo alemaniar bat izan zen.

## Biografia

Hartmannek Tübingenen, Berlinen eta Leipzigen ikasi zuen. Bere ikasketetan zehar A. V. Guestfalia Tübingen ikasle katolikoen elkarteko kide izan zen. 1891n doktoretza lortu zuen eta 1893tik Kuffner behatokian laguntzaile bezala lan egin zuen.
1894an Leipzigera itzuli zen eta 1896tik aurrera Postdameko institutu astrofisikoan lan egin zuen. 1902an irakasle izendatua izan zen. 1909tik 1921 arte irakasle bezala lan egin zuen Götingeneko unibertsitatean eta zuzendari bezala Götingeneko behatokian. 1921ean Argentinako Behatoki Nazionaleko zuzendari izatera pasa zen, La Platan. Gaixotasun larri baten ondorioz 1934an Götingenera itzuli zen, bertan bi urte beranduago hil zelarik.
Hartmannek nagusiki espektroskopiarekin lan egin zuen. Mintaka edo Delta Orion izeneko izarraren Doppler efektua behatuz izarrarteko ingurunearen presentziaren lehen zantzuak aurkitu zituen. Argentinan eman zuen denboran hiru asteroide aurkitu zituen: 965 Angelica, 1029 La Plata eta 1254 Erfordia.
* Datuak: Q61206
* Multimedia: Johannes Franz Hartmann / Q61206
# Juan Holgado

Juan Carlos Holgado Romero (Dierdorf, Mendebaldeko Alemania, 1968ko apirilaren 16a) extremadurar arkularia da. Espainia ordezkatu zuen 1988ko Udako Olinpiar Jokoetan eta 1992ko Udako Olinpiar Jokoetan.

## Erreferentziak

* ↑ Juan Carlos Holgado
* ↑ Juan Carlos HOLGADO ROMERO

## Kanpo estekak

* Datuak: Q1334334
# Juan Idiarte Borda

Juan Baustista Idiarte Borda Soumastre (Mercedes, Soriano, 1844ko apirilaren 20a - Montevideo, 1897ko abuztuaren 25a) uruguaiar politikaria izan zen. 1894-1897 bitartean bertoko presidente hautatu zuten. 1897an Uruguaiko historian izandako magnizidio bakarra jasan zuen, Avelino Arredondok hil baitzuen.

## Erreferentziak

* ↑ (Ingelesez) «The President of Uruguay Assassinated By a Youth», The Sydney Morning Herald, 1897-08-27.
* Datuak: Q500362
* Multimedia: Juan Idiarte Borda / Q500362
# Juan Huitzi Ituren

Juan Huitzi Ituren (Irunberri ?, XVI-XVII. mendeak) nafar erretaula-egile eta arkitektoa izan zen. Lan handia egin zuen Nafarroa guztian zehar, Tuteratik Iturena bitarte, baita Gipuzkoan ere (berak egin zuen Oiartzungo erretaula nagusia). Lan ugari egin zuen Joan de Berroeta Zangozako eskultorearekin batean: Tabar, Zare, Ledea, Galipentzu eta Uztarrozeko elizetako erretaulak. Bere aldetik landu zituen Zabaltza, Olatz Txipia eta Iturengo erretaulak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260990
# Juan Ibarguren

Juan Ibarguren, ezizenez Manterola (Aia, ???? - ????) gipuzkoar harrijasotzaile bat izan zen. Soarteren dizipulua, 1959an Atxaga II.arekin Azpeitian jardundako desafioan 1988ra arte hautsi ez zen errekorra ezarri zuen Aiarrak: 152 kiloko zilindrikoarekin 82 jasoaldi.

## Erreferentziak

* ↑ XX. mendean, 11 harri-jasotzaile. Harri-jasotzaileak: harria baino gogorragoak. Irazu, Ainhoa. Euskonews.com
* Datuak: Q30150020
# Juan Karlos Izagirre

Juan Karlos Izagirre Hortelano (Donostia, Gipuzkoa, 1963ko ekainaren 1.a) medikua eta euskal politikari bat da. Horrez gain, Donostiako alkatea izan zen.

## Biografia

Igeldoko Txapela taberna kudeatu zuen familiaren baitan jaioa, 1988an medikuntzan lizentziatu zen Euskal Herriko Unibertsitatean. Errenteriako familia medikua izan da eta kirol medikuntzako kontsulta pribatua du Donostian.

## Ibilbide politikoa

2011ko Hego Euskal Herriko udal eta foru hauteskundeetan Bildu alderdia ordezkatuz independiente gisa Donostiako alkategairako aurkeztu zen. Bilduk, 21.110 boto eta 8 zinegotzi lortuta, Donostian hauteskundeak irabazi zituen. 2011ko ekainaren 11n Donostiako alkate aukeratu eta izendatu zuten. Alkate makila aurreko Odon Elorza (PSE-EE) alkatearen eskutik hartu zuen.
Bere alkate karguan bertso hau botaz estreinatu zen:
| « | Barkau atrebentzia ez bagara formal ari, Bilintx bezala udalean sartu bagera kantari, eta kantuz gaurtik ekin biharko Donostiari, Auzoetatik datozen haizeak orrazteari, eskerretik begiratzen diogu itsasoari, aro berri bat dakarren herritar olatuari. Zorionak Donostiari eta Euskal Herriari, portu bat jarri diogu guztion esperantzari. | » |
2015eko hauteskundeetan ere alkate-kargura aurkeztu zen, baina EH Bildu hirugarren indarra izatera pasa zen, EAJ eta PSEren atzetik. Horren ondorioz, Eneko Goia jeltzaleak eskuratu zuen alkatetza.
2019ko foru hauteskundeetan EH Bilduren hautagai izan zen Gipuzkoako ahaldun nagusia izateko.

## Erreferentziak

* ↑ Juan Karlos Izagirre Donostiako alkateari elkarrizketa. El Pais egunkaria. 2011ko ekainaren 12a. (Gaztelaniaz)
* ↑ Juan Karlos Izagirre Bilduko hautagaia izendatu dute Donostiako alkate
* ↑ Donostiako Udalaren osaketa ekitaldia. Diario Vasco (Gaztelaniaz)

## Kanpo loturak

* Juan Karlos Izagirrerekin elkarrizketa Argian. "Ez ditut ulertzen distantzia hartzen duten alkateak"
* Datuak: Q2151531
* Multimedia: Juan Karlos Izagirre / Q2151531
# Juan Kastañiza

Juan Kastañiza Larrea (Gordexola, 1710eko irailaren 11 – 1770) militar bizkaitarra izan zen, Mexikon kapitain ibili zena. Guanajuato aldean Antonio Lanzagorta senide eta herrikidearekin elkartu zen, Karlos III.a Espainiakoa erregeak "Kastañizako Markesa" titulua eman zion.
Gordexolako apaizgaitegia sortu zuen, bai eta Sandamendi auzoko San Joan elizarako aldare bat eraikiarazi ere.

## Kanpo estekak

* (Gaztelaniaz)Aipamena Gordexolako udal webgunean
* (Gaztelaniaz) Kastañiza sendiaren historiari buruzko webgunea.
* Datuak: Q12261019
# Juan Karlos Ioldi

Juan Karlos Ioldi Muxika (Ataun, 1963) gipuzkoar abokatu eta politikaria da. 1985ean atxilotu zuten ETArekin harreman zuelakoan. Behin-behineko espetxeratzean zegoela, 1986ko Eusko Legebiltzarrerako hauteskundeetan Herri Batasunako lehendakarigaia izan zen. 1987ko ekainean 25 urteko kartzela zigorra jaso zuen, ETAko kidetzat jota, eta 1988an Jose Luis Elkorok hartu zuen haren lekua legebiltzarrean, zigorra irmo bihurtutakoan. Espetxean zuzenbidea ikasi eta irtetxerakoan abokatu moduan lan egin du.

## Erreferentziak

* ↑ Esnaola, Enekoitz. (2012-12-12). «Mintegiren aurretik, Ioldi» Berria.
* Datuak: Q3187622
# Juan Kruz Zapirain

Juan Kruz Zapirain Etxeberria (Errenteria, Gipuzkoa, 1867ko urtarrilaren 3a - Errenteria, Gipuzkoa, 1934 martxoaren 8a) bertsolari gipuzkoarra izan zen.
Ama, Felipa Ramona Etxeberria, Juan Kruz jaio ta bost egun geroago hil zitzaion. Tamalez, hori ez zen bere bizitzako gertaera latz bakarra eta emaztea ere nahiko gazte hil zen, 1918ko urrian, gripe izurritearen ondorioz.
Euskal Herri guztian sona handikoa izan zuen bertso sail luze baten egilea izan zen: Santa Jenobebaren bizitza (1899), hainbat argitaraldi izan zituena. Manuel Lekuonak eta Jose Migel Barandiaranek argitaratu eta aztertu dute 163 bertsoko sail hori. Antonio Zavalak bildu zituen Juan Kruz eta Joxe Zapirainen bertsoak eta Zapirain anaiak (1975) izenburupean argitaratu zituen. Zapirainen beste bertso sail batzuk dira: Ai gure antxiñeko guraso nobliak, bertso doinu bati izena eman diona, Zure pasio santua eta Azkeneko gaba (1918).

## Lanak
### Bertsoa

* Brabante-ko Jenobeba, bertso berrietan (1929, Montepio Diocesano)
* Zure Pasio Santua. San Frantziskoren bizitza (1981, Auspoa)

### Bilduma

* Zapirain anaiak (1975, Auspoa)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Juan Kruz Zapirain literaturaren zubitegian
* Zapirain anaiak PDFan
* Bravante-ko Jenobeba
* Datuak: Q12261022
* Jatorrizko testuak: Egilea:Juan Kruz Zapirain Etxeberria
# Juan Kruz Karril

Juan Kruz Karril, ezizenez «Txorrolo», Donostiako traineru estropadetako patroi ospetsu bat izan zen, Luis Karril handiaren anaia
Garaipen nagusia izan zen 1879ko Kontxako Bandera. Bera da beraz, historiako lehen Kontxako Bandera irabazi zuen traineruko patroia.

## Kirol ibilbidea

Kontxako historiako lehenengo bandera irabazi zuen 1879an. Hainbat lekutan Pasaiako Avante agertzen bada ere lehen bandera horren irabazle modura, garaiko dokumentuek argi uzten dute Txorroloren Lequeitiana traineru donostiarra izan zela garailea, Orioko bi traineruren aurretik geratuta.
Hurrengo urtean, 1880an, bigarren gelditu zen. 1889an eta 1890ean ere parte hartu zuen, baina Luis Karril anaia nagusitu zitzaion, eta 1892an, berriz, Kiriko.

## Erreferentziak

* ↑ AGUIRRE, Rafael (2002): 12. "No se presentó la "Avante" de Pasajes de San Juan, patroneada por Ramon Goicoechea, ya inscrita. Y la lucha se redujo a tres embarcaciones."
* ↑ Diario de San Sebastián egunkaria (1879-09-08)
* ↑ Diario El Urumea egunkaria (1879-09-09)

## Bibliografia

* AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1
* Datuak: Q16517874
# Juan Kruz Lakasta

Juan Kruz Lakasta (Jaka, 1970eko azaroaren 16a), nafar kazetaria da, Euskalerria irratian aritzen dena. 90ko hamarkadan intsumisio mugimenduan aritu zen. Kazetari gisa, haren umorea, izaera poliedrikoa eta gizarte konpromisoa da gehien nabarmentzen diren ezaugarriak.

## Ibilbidea

17 urterekin Eguzki Irratian hasi zen, eta 10 urte egin zituen han, irratia, umorea eta agitazioa uztartzen. Euskaldunon Egunkaria sortu eta urtebetera hasi zen bertan lanean. 1999an Euskalerria irratian hasi zen lanean.
Irratiaz gain, telebistan ere aritu da iritzi emaile, gidoigile eta kolaboratzaile lanetan, besteak beste, Sorginen laratza saioan. Diario de Noticiasen zutabegile ari da.

## Erreferentziak

* 1 2 Gaztezulo. Juan Kruz Lakasta: Potroso samarra naiz. (Noiz kontsultatua: 2017-11-17).
* 1 2 3 Juan Kruz Lakasta: "Euskalerria Irratia ikur bihurtu da euskalzaleentzat eta euskararen aurkakoentzat". (Noiz kontsultatua: 2017-11-17).
* Datuak: Q43265414
# Juan Karlos Merino

Juan Karlos Merino (Azkoitia (Gipuzkoa), 1967 – 2017ko otsailaren 3a) euskal idazlea izan zen.

## Lanak
### Narrazioa

* Kondoi urrunak (2002, Txalaparta)
* Kaleko ipuinak (2006, Elea)

## Erreferentziak

* ↑ Heriotzaren albistea

## Kanpo loturak

* Juan Karlos Merino literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12261018
# Juan Kruz Goienetxe Elorga

Juan Kruz Goienetxe Elorga (Elbete, Baztan, 1857 – Amaiur, 1925eko apirilaren 29a) nafar apaiz eta idazlea izan zen. Eragin handiko pertsona izan zen 1936ko gerraren aurreko higikunde euskaltzalean.

## Bizitza

Elbeten sortu zen, 1857an. Iruñeko apezgaitegian ikasi, eta 1891n apaiztu zen. Lehenik Luzaiden egon zen apaiz, eta Amaiurrera igorri zuten urte batzuk geroago; bertako erretorea izan zen hil arte. Gaztetxoendako latin eskola paratu zuen herriko apaiz etxean. Aktiboki parte hartu zuen Nafarroan egin ziren euskararen aldeko ekitaldietan; errate baterako, euskarazko predikuak eta hitzaldiak eman zituen Auza (1908), Elizondo (1908) eta Lekunberriko (1910) lore jokoetan. Resurreccion Maria Azkueren laguntzaile izan zen Baztango kondaira eta ipuinen biltze lanean.
Nafarroako Monumentu Historikoen Batzordearen Baztango ordezkaria izan zen. Hori zela-eta, Batzordeak 1922an Amaiurren eraiki zuen oroitarriaren inguruko ekitaldi guztietan parte hartu zuen. Euskaltzaindiak 1923ko irailean Donezteben antolatu zituen Bigarren Euskalegunetan, Martin Azpilikuetari buruzko hitzaldia eman zuen. Mariano Izetaren arabera, Goienetxek argitaratu gabeko zenbait lan utzi zituen hil zelarik, besteak beste bederatzi ipuin hauek: Artzain lapurra, Doministikun-doministiku, Errege zorria, Euna ta ongarria, Ikazkina ta erioa, Txerri usaina, Urtsuko ermitan, Zeruko berriak eta Landaberroko afaltiarra. Ipuin horietako batzuk jasorik daude Azkueren Euskalerriaren Yakintza lanean.

## Erreferentziak

* 1 2 Bidador, Joxemiel. Baztango euskal idazleen berri laburra. Euskaldunon Egunkaria, 2000-1-21; 2000-1-28; 2000-2-4; 2000-2-11; 2000-2-18; 2000-2-25, zubitegia.armiarma.eus (Noiz kontsultatua: 2018-10-19).
* ↑ Arriague, Xan. Haur eta helduentzako ipuin liburua. paperekoa.berria.eus (Noiz kontsultatua: 2018-10-19).
* ↑ Iñigo, Andres. 1923. urteko II. Euskalegunen omenez. Euskera - XLIII, 1998,2, euskaltzaindia.eus (Noiz kontsultatua: 2018-10-19).
* Datuak: Q57496882